钦定古今图书集成/明伦汇编/人事典/第108卷 > 《仪礼》 > 《新沐浴》前人
## 钦定古今图书集成/明伦汇编/人事典/第108卷 > 《仪礼》 > 《新沐浴》前人

“形适外无恙，心恬内无忧。夜来新沐浴，肌发舒且柔。
宽裁夹乌帽，厚絮长白裘。裘温裹我足，帽煖覆我头。
先进酒一杯，次举粥一瓯。半酣半饱时，四体春悠悠。”
是月岁阴暮，惨冽天地愁。白日冷无光，黄河冻不流。
何处征戍行，何人羁旅游。穷途绝粮客，寒狱无灯囚。
劳生彼何苦，遂性我何优。抚心但自愧，孰知其所由。